Бор постулаты

Бор постулаты атомдун туруктуулугун жана спектрдик закон ченемдүүлүгүн түшүндүрүүчү негизги далилдөө. Н. Бор 1913-ж. киргизген. Классикалык физика түшүндүрө албаган атом касиетин түшүндүрүү үчүн эки постулатты квант теориясынын негизи катары алган: 1. Атомдун стационардык абалда болушу. Энергиясы дискреттик Е1 Е2Е3... катар сан маанилерине дал келген стационардык абалда атом туруктуу жана нур чыгарбайт. 2. Атом нурлануусунун жыштык шарты. Атом Е. энергиялуу стационардык абалдан Е энергиялуу башка стационардык абалга өткөндө hn=Ei Ек белгилүү жыштыктагы жарыкты hn чоңдуктагы кванттык нурланууну (фотонду) жутат же чыгарат. Атом квант энергиясын бөлүп чыгарганда көп энергиялуу Е. абалдан аз энергиялуу Ек абалга өтөт, ал эми квант энергиясын жутканда, тескерисинче болот. Атом физикасынын өсүшү Бор постулаты жалаң эле атом эмес башка микроскопиялык системалар молекула, атом ядролору үчүн да туура экенин көрсөттү. 
Категория:Илим
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4